এর আগে দুপুরে রংপুর বিভাগীয় কমিশনার কাজী হাসান আহমেদের সভাপতিত্বে প্রধান নির্বাচন কমিশনার কেএম নুরুল হুদা বিভাগীয় কমিশনার কার্যালয়ের সভা মিলনায়তনে আইন শৃঙ্খলা ও নির্বাচন সংশ্লিষ্ট অন্যান্য বিষয় নিয়ে বিভাগীয় কমিশনার, ডিআইজি, জেলা প্রশাসক, পুলিশ সুপার ও নির্বাচন কর্মকর্তাদের সঙ্গে মতবিনিময় করেন। পরে এক প্রেস ব্রিফিংয়ে সাংবাদিকদের প্রশ্নের জবাবে তিনি জানান, রসিক নির্বাচনে সেনাবাহিনী মোতায়েনের প্রয়োজন হবে না। তিনি বলেন, প্রস্তাবিত রংপুর মেট্রোপলিটনে ৬টি থানায় প্রক্যেকটি একটি করে নির্বাচনী ক্যাম্প করতে পারবে মেয়র প্রার্থীরা। এজন্য তিনি নির্বাচন রির্টানিং কর্মকর্তাকে নির্দেশ দেন। শুক্রবার থেকে ৩৩ জন ম্যাজিস্ট্রের মাধ্যমে ভ্রাম্যমান আদালত পরিচালনা হবে বলে জানান তিনি।